# Zakhar Iefímenko

Zakhar Oleksàndrovitx Iefímenko (en ucraïnès Заха́р Олекса́ндрович Єфи́менко), nascut el 3 de juliol de 1985, és un jugador d'escacs ucraïnès. Obtingué el títol de Gran Mestre el 2002.
A la llista d'Elo de la FIDE de l'abril de 2023, hi tenia un Elo de 2577 punts, cosa que en feia el jugador (en actiu) número 19 d'Ucraïna, i el 287è millor jugador del rànquing mundial. El seu màxim Elo va ser de 2708 punts, a la llista de març de 2011 (posició 34 al rànquing mundial).

## Resultats destacats en competició
### Etapa juvenil

El 1999 Iefímenko va guanyar el Campionat del món Sub-14 a Orpesa (País Valencià). El mateix any, va formar part de l'equip nacional ucraïnès que va guanyar l'Olimpíada d'escacs sub-16 al Camp d'Artek, Ucraïna. Iefímenko ha guanyat des de llavors diversos torneigs, entre d'altres, el Stork Young Masters de 2001 a Hengelo, Països Baixos. Va obtenir també un primer lloc empatat amb Konstantin Landa a Fürth 2002,

### Etapa sènior

L'abril de 2005 empatà al segon lloc a l'Obert de Dubai, amb nou altres escaquistes (el campió fou Wang Hao). A finals de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una bona actuació, eliminant Bartlomiej Macieja en primera ronda i Viorel Bologan a la segona; finalment perdé en tercera ronda (vuitens de final), i fou eliminat, contra el menorquí Paco Vallejo. Aquell mateix any, empatà al primer lloc al Gibtele.com Masters de Gibraltar amb Levon Aronian, Kiril Gueorguiev, Aleksei Xírov i Emil Sutovsky,
Iefímenko va guanyar el Campionat ucraïnès absolut el 2006. També el 2006 fou segon al 4t Memorial Marx Gyorgy a Hongria, (el campió fou Pendyala Harikrishna). El mateix any va formar part de l'equip ucraïnès que quedà en vuitè lloc a l'Olimpíada d'escacs de 2006 a Torí. El 2007, empatà als llocs 1r-6è amb Vitali Golod, Mateusz Bartel, Iuri Iàkovitx, Michael Roiz i Mikhaïl Kobalia a la 16a edició del torneig internacional Monarch Assurance de l'Illa de Man.
El 2008 formà part també de l'equip ucraïnès que quedà 4t a l'Olimpíada de Dresden (i ell mateix fou 5è en la classificació individual al 4t tauler) El maig de 2010, empatà als llocs 1r-2n amb Victor Bologan al 40è Torneig de Bòsnia a Sarajevo.
El juny de 2011 fou tercer al Campionat d'Ucraïna, a Kíev (el campió fou Ruslan Ponomariov). Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una raonable actuació; avançà fins a la tercera ronda, quan fou eliminat per Ruslan Ponomariov (1½-2½).
El desembre de 2015 fou tercer al Campionat d'escacs d'Ucraïna amb 7 punts d'11, amb els mateixos punts que el campió Andrei Volokitin i segon classificat Martyn Kravtsiv. El desembre de 2015 fou 2-10è (desè en el desempat) de l'Al Ain Classic amb 6½ punts de 9 (els campió fou Wang Hao). El 2017 fou 12è al fort Festival d'Escacs de Zalakaros.

## Notes i referències

* ↑ «Nota biogràfica de Zahar Efimenko» (en anglès). Chessgames.com. [Consulta: 10 abril 2010].
* ↑ «"Rànquing d'escaquistes per federació: Ucraïna"» (en anglès). lloc web de la FIDE. [Consulta: 13 agost 2020].
* ↑ Posició al rànquing mundial i evolució Elo de Zahar Efimenko «benoni.de». Arxivat de l'original el 2013-12-03. [Consulta: 4 maig 2011]. (alemany)
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ Equip ucraïnès a la 5a Olimpíada d'escacs sub-16: Artek 1999 L'equip ucraïnès sub-16 d'aquell any estava compost per diversos jugadors que posteriorment van arribar a l'elit mundial: el futur Campió del món Ruslan Ponomariov, i els GMs d'elit Pàvel Eliànov, Zahar Efimenko, i Andrei Volokitin
* ↑ FIDE Online: «Archive - Tournament report October 2001». FIDE. [Consulta: 2 abril 2008].
* ↑ Crowther, Mark. «The Week in Chess 409: Pyramiden-Cup». London Chess Center, 09-09-2002. Arxivat de l'original el 2009-01-04. [Consulta: 10 juliol 2009].
* ↑ «Sensation: Dubai Open won by Wang Hao» (en anglès). ChessBase.com - Chess News, 14-04-2005. [Consulta: 1r novembre 2014].
* ↑ «Lloc web oficial de la Copa del món de 2005» (en anglès). [Consulta: 28 novembre 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ Crowther, Mark. «FIDE World Chess Cup 2005» (en anglès). The Week in Chess 580, 19-12-2005. Arxivat de l'original el 2012-02-01. [Consulta: 28 novembre 2011].
* ↑ Five winners at the Gibraltar Masters, Chessbase, 5 de febrer de 2005 (en anglès). (anglès)
* ↑ «Quadre clomplet de classificació del Gibraltar Masters de 2005». gibraltarchesscongress.com. Arxivat de l'original el 2018-02-06. [Consulta: 17 maig 2011].
* ↑ Harikrishna wins György Marx Memorial, Chessbase, 11 d'agost de 2006 (en anglès). (anglès)
* ↑ Equip ucraïnès a l'Olimpíada de Torí 2006 (anglès)
* ↑ Crowther, Mark. «TWIC 673: 16th Monarch Assurance Isle of Man». London Chess Center, 01-10-2007. [Consulta: 10 juny 2011].
* ↑ Equip ucraïnès a l'Olimpíada de Dresden 2008 (anglès)
* ↑ «The Week in Chess: 40th Bosna International 2010». Chess.co.uk. Arxivat de l'original el 1 d'abril 2012. [Consulta: 16 maig 2010]. (anglès)
* ↑ «80th Ukrainian Championship – pictorial impressions» (en anglès). ChessBase.com, 23-06-2011. [Consulta: 27 desembre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].
* ↑ «GM Andrei Volokitin is the 2015 Ukraine Chess Champion». chessdom.com. [Consulta: 14 desembre 2015]. (anglès)
* ↑ «4th Al Ain Chess Classic 2015». http://theweekinchess.com.+[Consulta: 1r gener 2016]. (anglès)
* ↑ «Zalakaroson Rapport Richárd nyerte a nyílt magyar bajnokságot» (en hongarès). sakkblog.hu, 26-05-2017. [Consulta: 13 agost 2020].

## Enllaços externs

* Estimació Elo de Zakhar Iefímenko a «chessmetrics.com». [Consulta: 10 abril 2010]. (anglès)